b'\n_START_ARTICLE_\nSlavka Kav\xc4\x8di\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nKav\xc4\x8di\xc4\x8deva je leta 1962 diplomirala na ljubljanski EF, ter 1983 doktorirala na mariborski EPF (takrat VEK\xc5\xa0). Od 1962 je delala v upravnih organih in gozdnogospodarskih organizacijah. Leta 1979 je postala predavateljica na gozdarskem oddelku BF v Ljubljani, od 1990 dalje kot redna profesorica.\n_START_SECTION_\nDelo\n_START_PARAGRAPH_\nKav\xc4\x8di\xc4\x8deva raziskuje predvsem ekonomsko problematiko gozdarskih podjetij. Objavila je ve\xc4\x8d samostojnih knjig (Dohodek iz izjemnih ugodnosti, 1974; Informacije za ugotovitev dela dohodka, ki izhaja iz razli\xc4\x8dnih naravnih proizvodnih pogojev gospodarjenja v gozdarstvu, 1977), knjige v soavtorstvu in preko 40 znanstvenih in strokovnih \xc4\x8dlankov ter okoli 50 ekspertiz in elaboratov.'